Herbig-Haro objekto

Herbig-Haro objekti esas mikra parti facita ek nebuloso de nove-naskita steli, formacata kande gaso ekpulsita da yuna steli kolizionas kun nubi ek gaso e pulvo kun rapideso plu kam plura cento kilometri singla sekundo. On ofte trovas ta objekti proxime a un stelo, alonge la rotacaxo.

HH objekti ne esas tante longe duranta fenomeni, e vivas admaxime plura mil yari. Oli chanjas tre rapide kande movar de la patrala stelo aden la gaso-nubi jacante en interstelala spaco. Imaji de kosmala teleskopo „Hubble“ montras komplexa evoluo di HH objekti dum nur kelka yari; ula parti velkas kande altra parti kolizionas kun materiajo en la inter-stelala mediumo.

L'objekti unesme deskovresis dum la tarda 19ma yarcento da Sherburne Wesley Burnham, ma ne saveskis kom distinta tipo til la yari 1940ma. La unesma astronomi qui studiis oli detaloze esis George Herbig e Guillermo Haro, e la nomo di la objekti venas de li.


 Extera ligili 
 Detaloza katalogo pri HH-objekti en la Universitato di Colorado
 HH objekti segun la Encyclopedia of Astrobiology, Astronomy, and Spaceflight
 Movanta imaji di HH-objekti facita da observi di HST

Kategorio:Nebuloso
Kategorio:Stelala evoluciono